চির স্বপ্নের কায়া হৃদয়ে পোষণ করে চলেছে আজো তৃষ্ণার জল খুঁজে পাইনি । কতজনে কত পরিচয় স্কুল, কলেজ, বিশ্ববিদ্যালয়ে ঘড়ায় তোলা জলে সমুদ্রের মত বিশালতা খুঁজে পায়নি,আঁখি ভরে তবু হৃদয় জল শূন্য তৃষ্ণার হাহাকার । এই অনন্ত হাহাকার থেকে নিজেকে মুক্তি দিতে চাইছে । কিন্তু পারছে কই- “কথায় বলে না ধর্মের ঢোল আপনি বাজে” ফেসবুক,ইয়াহু,মেসেঞ্জারের মতো অনেক সামাজিক যোগাযোগ ব্যবস্থার বেশ সাড়া পড়েছে জনমনে, অনন্তের কৌতহল জেগে উঠলো যে ভাবা সেই কাজ বন্ধুরের সহযোগিতায় ঐ আইডিগুলি বানিয়ে শুরু করলো অবসর সময়ে ফেসবুকে বিচরণ লেখালেখি কমেন্ট লাইক একটু একটু করে ভাললাগা শুরু হলো । একটা সময় অধর্য্য হয়ে না দেখে এক চাটিয়া ফ্রেন্ড রিকোয়েস্ট পাঠাতে শুরু করলো আবার বেগতিক কিছু মনে হলে আনফ্রেন্ড করতে সময় নিত না । একদিন ঘুম থেকে উঠতেই কেন যেন মনটা খারাপ লাগছিল কোন ভাবে মনকে স্বাভাবিক করতে পারছিল না কোথায় যেন কম পড়েছে সে নিজেও জানে না তবে কম যে পড়েছে সেটা নিশ্চিত । তবে সেই সাথে জীবনের ঘানি টানার কাজ বেড়ে গেল ফোনের পর ফোন এসে, অপ্রস্তুত মনে সেই চাপ সামলানো কতটা কঠিন তবু উদ্ধার করতে হয়েছিল অতিরিক্ত সময়ে । কাজ শেষে বাড়ি ফিরে ফ্রেস হয়ে মনটাকে চাঙ্গা করতে ইচ্ছের বিরুদ্ধে বন্ধুদের সাথে আড্ডা মারতে চায়ের দোকানে বসলো । বন্ধুরা বেশ জমজমাট বিতর্ক করছিল, সারাদিনের পরিশ্রমের পর এই কথাগুলি যেন গজগজ করে কানে বিঁধছিল ঠিক নিতে পারছিল না সে । শঙ্কর কাছে এসে বলল কী খাবেন দাদা কিছু দেই? আমি বললাম অন্য কিছু না শুধু “সে-ই” চা নিয়ে আয় নিশ্চয় এতক্ষণে ভ্রু কুচকিয়ে ফেলেছেন! আমি খাঁটি গরুর দুধের চা বা কফি- চায়ের সাথে কাঁচা চাপাতি দিয়ে পান করতে সে-ই পছন্দ করি সেই থেকেই সে-ই নামে আমার পছন্দের চা বা কফি ওর কাছে পরিচিত ছিল । চা পান করতে করতে রাজনৈতিক ফ্রী লেকচার শুনতে লাগলাম গনতন্ত্র, সমাজতন্ত্র, অতি বিপ্লবী, প্রগতিশীল, মুক্তিযুদ্ধের চেতনার দেশে রাজাকারের ঠাই বেশ মুখরোচক লাগছিল কারণ যত ভারী কথা কাজে ততটা ভারী প্রমানহীন ছিল – উপায় ছিলনা না শুনে শুধু সে-ই চায়ের জন্য সহ্য করে শুনতে হলো চা শেষে ইশারায় বিদায় নিলাম । বসন্তের মুখরিত সন্ধ্যায় উজান হাওয়ার বুক চিতিয়ে ফাল্গুনের পরশ নিতে নিতে স্বপ্ন এলো মনে । বাসায় ঢুকেই ভাললাগার ফেসবুকে হাজির হলাম- বন্ধুদের কে কে অনলাইনে আছে দেখতে দেখতে একটি সবুজ বাতির দিকে আনমনে চোখ পড়ে যেতেই মনটা কেমন করে উঠলো নাম পড়ে বড় রোমান্টিক মনে হল নামটি, নাম তার অন্তরা !! এই চোখ দুটি ওখানেই স্থির হয়ে সিক্স সেন্সের একটি অন্যরকম আলোড়ন হতেই সতীনাথ মুখোপাধ্যায়ের ঐ গান মনে পড়ে গেল